ฟูจิวาระ โนะ คามาตาริ

**ฟูจิวาระ โนะ คามาตาริ** (; ค.ศ. 614 – 14 พฤศจิกายน ค.ศ. 669) ยังรู้จักกันในชื่อ **นากาโตมิ โนะ คาตามาริ** () เป็นรัฐบุรุษและขุนนางชาวญี่ปุ่นผู้ดำเนินการการปฏิรูปปีไทกะร่วมกับเจ้าชายนากะ โนะ โอเอะ (ภายหลังเป็นจักรพรรดิเท็นจิ) เขาเป็นผู้ก่อตั้งตระกูลฟูจิวาระ ตระกูลขุนนางที่ทรงอำนาจที่สุดในประเทศญี่ปุ่นช่วงยุคนาระถึงยุคเฮอัง เขากับตระกูลโมโนโนเบะเป็นผู้สนับสนุนนิกายชินโตและต่อสู้กับการนำเข้าศาสนาพุทธสู่ประเทศญี่ปุ่น ส่วนตระกูลโซงะ ผู้ปกป้องศาสนาพุทธในยุคอาซูกะ เอาชนะคาตามาริและตระกูลโมโนโนเบะ และศาสนาพุทธกลายเป็นศาสนาหลักในราชสำนัก คาตามาริได้รับการแต่งตั้งเป็นไนไดจิง และดำเนินการการปฏิรูปปีไทกะที่รวมศูนย์และเสริมความแข็งแกร่งให้กับรัฐบาลกลางใน ค.ศ. 645 ร่วมกับเจ้าชายนากะ โนะ โอเอะ ภายหลังเป็นจักรพรรดิเท็นจิ (626–672) ก่อนเสียชีวิตเขาได้รับนามสกุล *ฟูจิวาระ* และบรรดาศักดิ์  จากจักรพรรดิเท็นจิ ถือเป็นการสถาปนาตระกูลฟูจิวาระ

## ชีวประวัติ
คามาตาริเกิดในตระกูลนากาโตมิ กลุ่มญาติชนชั้นสูง ซึ่งอ้างว่าสืบเชื้อสายจากเทพบรรพบุรุษ อาเมะ-โนะ-โคยาเนะ เขาเป็นบุตรของนากาโตมิ โนะ มิเกโนะ และได้รับชื่อตอนเกิดว่า **นากาโตมิ โนะ คามาตาริ** (中臣 鎌足) ชีวิตช่วงต้นและวีรกรรมของเขาได้รับการบรรยายไว้ใน*โทชิคาเด็ง* (藤氏家伝) ประวัติศาสตร์ตระกูลในคริสต์ศตวรรษที่ 8

เขาเป็นพระสหายและผู้สนับสนุนเจ้าชายนากะ โนะ โอเอะ (ภายหลังเป็นจักรพรรดิเท็นจิ) คามาตาริเป็นหัวหน้า*จิงงิ โนะ ฮากุ* หรือผู้ประกอบพิธีกรรมชินโต ดังนั้น เขาจึงเป็นหนึ่งในหัวหน้าผู้ต่อต้านอำนาจและการแพร่หลายของพุทธศาสนาที่เพิ่มมากขึ้นในราชสำนักและในประเทศ ทำให้ใน ค.ศ. 645 เจ้าชายนากะ โนะ โอเอะกับคามาตาริก่อรัฐประหารในราชสำนัก พวกเขาสังหารโซงะ โนะ อิรูกะ ผู้มีอิทธิพลอย่างมากต่อจักรพรรดินีโคเงียวกุ ทำให้โซงะ โนะ เอมิชิ บิดาของอิรูกะ ทำการอัตวิติบาตกรรม

จักรพรรดินีโคเงียวกุถูกบังคับให้สละราชสมบัติแก่พระอนุชาที่ขึ้นครองราชย์เป็นจักรพรรดิโคโตกุ พระองค์จึงแต่งตั้งคามาตาริเป็น*[[ไนไดจิง]]*

คามาตาริยังคงให้การสนับสนุนเจ้าชายนากะ โนะ โอเอะ ผู้ขึ้นเป็นจักรพรรดิเท็นจิใน ค.ศ. 661 พระองค์พระราชทานบรรดาศักดิ์สูงสุดแก่เขาเป็น *ไทโชกัง* (หรือ ไดโชกูกัง) (大織冠) และนามสกุลใหม่เพื่อเป็นเกียรติว่า ฟูจิวาระ (藤原)

## ครอบครัว
* บิดา: นากาโตมิ โนะ มิเกโกะ (中臣御食子)
* มารดา: โอโตโมะ โนะ ชิเซ็ง-โนะ-อิรัตสึเมะ (大伴智仙娘) ธิดาในโอโตโมะ โนะ คูอิโกะ (大伴囓子) รู้จักกันในนาม "*โอโตโมะ-บูนิง*" (大伴夫人)
** ภรรยาหลัก: คางามิ โนะ โอกิมิ (鏡王女, ?-683)
** ภรรยา: คูรูมาโมจิ โนะ โยชิโกะ-โนะ-อิรัตสึเมะ (車持与志古娘) ธิดาในคูรูมาโมจิ โนะ คูนิโกะ (車持国子)
*** บุตรชายคนแรก:  (定恵, 643–666) พระสงฆ์ผู้เดินทางไปจีน
*** บุตรชายคนที่ 2: ฟูจิวาระ โนะ ฟูฮิโตะ (藤原不比等, 659–720)
** บุตรจากมารดาไม่ทราบนาม:
*** บุตรสาว: ฟูจิวาระ โนะ ฮิกามิ-โนะ-อิรัตสึเมะ (藤原氷上娘, ?–682) บูนิงในจักรพรรดิเท็มมุ พระมารดาในเจ้าหญิงทาจิมะ
*** บุตรสาว: ฟูจิวาระ โนะ อิโอเอะ-โนะ-อิรัตสึเมะ (藤原五百重娘) บูนิงในจักรพรรดิเท็มมุ ภรรยาในฟูจิวาระ โนะ ฟูฮิโตะและพระมารดาในเจ้าชายนีตาเบะกับฟูจิวาระ โนะ มาโระ
*** บุตรสาว: ฟูจิวาระ โนะ มิมิโมโตจิ (藤原耳面刀自) บูนิงในจักรพรรดิโคบุง พระมารดาในเจ้าหญิงอิจิชิ-ฮิเมะ (壱志姫王)
*** บุตรสาว: ฟูจิวาระ โนะ โทเมะ/โทเนะ-โนะ-อิรัตสึเมะ (藤原斗売娘) ภรรยาของนากาโตมิ โนะ โอมิมาโระ (中臣意美麻呂) มารดาของนากาโตมิ โนะ อาซูมาฮิโตะ (中臣東人)

## อ้างอิง

## ข้อมูล
* Bauer, Mikael. *The History of the Fujiwara House*. Kent, UK: Renaissance Books, 2020. . 
*Brinkley, Frank and Dairoku Kikuchi. (1915). *A History of the Japanese People from the Earliest Times to the End of the Meiji Era*. New York: Encyclopædia Britannica. OCLC 413099
* Nussbaum, Louis-Frédéric and Käthe Roth. (2005).  ''Japan encyclopedia''. Cambridge: Harvard University Press. ;  OCLC 58053128
* Titsingh, Isaac. (1834). *[[Nihon Ōdai Ichiran]]*; ou,  ''Annales des empereurs du Japon''.  Paris: Royal Asiatic Society, Oriental Translation Fund of Great Britain and Ireland. OCLC 5850691

หมวดหมู่:ขุนนางญี่ปุ่น
หมวดหมู่:ตระกูลฟูจิวาระ
หมวดหมู่:บุคคลในยุคอาซูกะ